Den eftersøgte mand fra Ulfborg på 66 år, der har været savnet siden lørdag, er søndag eftermiddag omkring klokken 15 fundet død. Det skete på baggrund af en henvendelse fra en borger. I en pressemeddelse fra Midt- og Vestjyllands Politi, oplyser man, at der er ikke tale om en forbrydelse, og at familien er underrettet. Hele natten har Midt- og Vestjyllands Politi været  i gang med eftersøgningen af den 66-årige. Han havde tidligere boet i Nordjylland, og derfor udvidede  Midt- og Vestjyllands Politi eftersøgningen til Nordjylland.

Referat:
Den 66-årige mand fra Ulfborg, der har været savnet siden lørdag, er fundet død.